ครับ คือผมมีอะไรกับแฟนวันที่ 21 มิ.ย แต่แฟนบอกว่าเมนส์เขาจะมาช่วง 20-29 แต่เมนส์ยังไม่มา วันนี้วันที่ 6 ตุลาคมแล้วเมนส์ก็ยังไม่มาเลยอ่ะครับ คือรอบแรกไม่ใส่ถุงหลั่งนอกครับ รอบที่2ใส่ถุงแต่ก็มาหลั่งข้างนอกเหมือนกันเลยให้กินยาคุมฉุกเฉินไปแต่คือเมนส์ยังไม่มา2อาทิตย์แล้วจะท้องไหมครับ เครียดมาก
สวัสดีค่ะ หากมีเพศสัมพันธ์ครั้งสุดท้ายตั้งแต่เดือนมิย.แล้ว แล้วหลังจากนั้นมีประจำเดือนมาตามปกติ จนกระทั่งประจำเดือนเพิ่งมาหายไปในรอบเดือนล่าสุด น่าจะไม่ได้มีการตั้งครรภ์ไม่แน่ใจว่ายาคุมฉุกเฉินนี้ให้กินเมื่อไร โดยยาคุมฉุกเฉินเป็นการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะหากประจำเดือนมาช้ากว่า 35 วันนับจากครั้งก่อน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก